FAQ 1.1
--------

Ε: Τι είναι το Amsn;
Α: Το Amsn είναι ένας κλώνος του Microsoft Messenger. Σου επιτρέπει να 
είσαι σε επαφή με φίλους σου και να στέλνεις μηνύματα και αρχεία.

ΕΓΚΑΤΑΣΤΑΣΗ ΚΑΙ ΕΚΤΕΛΕΣΗ
========================

Ε: Τι χρειάζομαι για να εκτελέσω το amsn;
Α: Το Amsn είναι γραμμένο με tcl/tk, οπότε χρειάζεται ένα 
λειτουργικό tcl/tk interpreter, έκδοση 8.3 ή μεταγενέστερη. Μπορείς να
το βρείς στην διεύθυνση http://tcl.sourceforge.net. Ο interpreter είναι 
διαθέσιμος για Linux, windows και macintosh.

Ε: Πώς μπορώ να δημιουργήσω συντόμευση για το amsn στην επιφάνεια εργασίας;
Α: 1.- Πρόσθεσε ένα εικονίδιο στην επιφάνεια ή στο μενού του gnome/kde σου,
το οποίο εκτελεί την εντολή:
/όπου/έχεις/εγκαταστήσει/το/amsn/πρόγραμμα/amsn
για παράδειγμα
/home/όνομαχρήστη/msn/amsn
 2. Διαφορετικός τρόπος:
 Σαν υπερχρήστης, δημιούργησε ένα link στο /usr/bin που να δείχνει
 στο αρχείο του amsn
 ln -s /όπου/έχεις/εγκαταστήσει/το/amsn/πρόγραμμα/amsn amsn
 Με αυτόν το τρόπο μπορείς να εκτελέσεις το amsn απλά δίνοντας την 
 εντολή 'amsn' σε οποιοδήποτε σημείο βρίσκεσαι.
 Στην συνέχεια φτιάξε ένα εικονίδια που εκτελεί την εντολή 'amsn'.

Ε: Πως μπορώ να χρησιμοποιήσω την μπάρα του Gnome/KDE;
Α: Μπορείς να εκτελέσεις 'make' μέσα στον κατάλογο plugins, για να 
δημιουργηθεί το gnome1 plugin. θα χρειαστείς τις gnome development
βιβλιοθήκες. Όταν το plugin είναι έτοιμο, απλά εκτέλεσε το amsn και 
διάλεξε Gnome docking στο μενού επιλογών. Για να δημιουργήσεις την 
υποστήριξη για freedesktop (Gnome2 και KDE3), διάβασε το README 
αρχείο στον κατάλογο plugins/traydoc.

ΧΡΗΣΙΜΟΠΟΙΩΝΤΑΣ ΤΟ
==================

Ε: Τι σημαίνουν οι magenta επαφές στην λίστα επαφών μου;
Α: Σημαίνουν πως δεν είσαι στην λίστα επαφών αυτού του χρήστη.

Ε: Γιατί δεν μπορώ να αλλάξω την κατάσταση μου σε "Καμιά δραστηριότητα";
Α: Αυτή η κατάσταση είναι φτιαγμένη για να ενεργοποιείται αυτόματα όταν 
δεν χρησιμοποιείς τον υπολογιστή σου για κάποιο χρονικό διάστημα. Εάν 
αλλάξεις σε "Καμιά δραστηριότητα", η κατάσταση σου θα αλλάξει σε 
"Συνδεδεμένος" σε μερικά δευτερόλεπτα.

ΛΥΣΗ ΠΡΟΒΛΗΜΑΤΩΝ
================

Ε: Καμιά φορά το amsn "κρεμάει", γιατί;
Α: Όταν το amsn κρεμάει είναι συνήθως πρόβλημα με τις ρυθμίσεις του ήχου.
Πιθανώς παίζεις κάποιο ήχο αλλά η κάρτα ήχου είναι κλειδωμένη, που σημαίνει
πως η εντολή play περιμένη την κάρτα ήχου να γίνει διαθέσιμη. Δοκίμασε 
να απενεργοποιήσεις τον ήχο ή να αλλάξεις τις ρυθμίσεις του ήχου.

Ε: Προσπαθώ να εκτελέσω το amsn αλλά λαμβάνω το ακόλουθο λάθος:
bash: ./amsn: bad interpreter: No such file or directory
Α: χρειάζεται να εγκαταστήσεις τα πακέτα tcl/tk, γιατί χρειάζεσαι 
τον wish interpreter. Εάν πιστεύεις πως τον έχεις, δοκίμασε "wish amsn"
αντί για "./amsn". Εάν δουλέψει, άνοιξε το amsn αρχείο και άλλαξε 
την πρώτη γραμμή:
 #!/usr/bin/wish
 με την τοποθεσία που βρίσκεται ο wish interpreter στο σύστημα σου.

Ε: Όταν εκτελώ το amsn λαμβάνω το ακόλουθο λάθος:
Error in startup script: bad option "map": must be
compare, first, index, last, length, match, range,
tolower, toupper, trim, trimleft, trimright, wordend,
or wordstart
while executing
"string map $map $md5body"
(in namespace eval "::md5" script line 65)
invoked from within
"namespace eval ::md5 { ... etc
Α: Χρησιμοποιείς έκδοση του tcl/tk παλιότερη από 8.3. Ανανέωσε το tcl/tk.

Ε: Αφού ανανεώσω το amsn, λαμβάνω τα ακόλουθα μόλις το εκτελέσω:
Error in startup script: expected integer but got ""
while executing
"font create menufont -family $family -size $size
-weight normal"
(procedure "::amsn::initLook" line 5)
invoked from within
"::amsn::initLook $family $size $config(backgroundcolor)"
(file "amsn" line 2184)
Α: Έγιναν κάποιες αλλαγές στο αρχείο ρυθμίσεων. Ένας γρήγορος τρόπος να 
δουλέψει η καινούρια έκδοση είναι να σβήσεις το παλιό αρχείο ρυθμίσεων 
από τον κατάλογο σου. Σβήσε το αρχείο /home/τοόνομαχρήστησου/.amsn/config
και θα λειτουργήσει.

Ε: Δεν μπορώ να γράψω κινέζινα / γιαπωνέζικα / άλλες γλώσσες στο amsn. 
Τι μπορώ να κάνω;
Α: Προς το παρόν προγράμματα όπως το xcin δεν υποστηρίζονται απο την 
υπάρχουσα έκδοση του tcl/tk, οπότε το amsn δεν μπορεί να δουλέψει με 
αυτά. Πρέπει να περιμένεις για την επόμενη έκδοση του tcl/tk και να 
έυχεσαι να υποστηρίζει το xcin. Στο μεταξύ μπορείς να γράφεις το 
κείμενο σε άλλο κειμενογράφο και να το αντιγράφεις στο παραθύρο 
συνομιλίας.
Καινούριο: Διεθνής αντιγραφή-επικόλληση. Εάν αντιμετωπίζεις προβλήματα 
στην αντιγραφή χαρακτήρων στο AMSN, κατέβασε και εγκατέστησε την ακόλουθη
έκδοση του Tcl/Tk από την ακόλουθη ιστοσελίδα:
http://jfontain.free.fr/tcl-8.4a3-2.i386.rpm
http://jfontain.free.fr/tk-8.4a3-2.i386.rpm
http://jfontain.free.fr/tcl-thread-8.4a3-2.i386.rpm
Παρακαλώ σημειώσε ότι αυτό μπορεί να είναι μία πρόχειρη λύση σε 
περίπτωση που δεν είναι δυνατή η απευθείας εισαγωγή της γλώσσας 
σου στο AMSN, για παράδειγμα παραδοσιακά κινέζικα χρησιμοποιώντας το xcin.

Ε: Μπορώ να χρησιμοποιήσω το AMSN πίσω από απομακρυσμένο διακομιστή;
Α: Από την έκδοση ανάπτυξης αμέσως μετά την 0.61, υποστηρίζεται η 
λειτουργία με HTTP απομακρυσμένο διακομιστή. Αυτο σημαίνει πως μπορείς να
συνδεθείς πίσω από έναν HTTP απομακρυσμένο διακομιστή (για παράδειγμα
τον squid). Εάν ο απομακρυσμένος διακομιστής σου είναι socks5 δεν μπορείς 
να συνθεθείς ακόμη, αλλά υποστήριξη socks5 είναι στα μελλοντικά σχέδια.

Ε: Είμαι πίσω από έναν HTTP απομακρυσμένο διακομιστή, αλλά ακόμη δεν μπορώ
να συνδεθώ!
A: Το AMSN χρησιμοποιεί την σημαία CONNECT μέσω του HTTP απομακρυσμένου
διακομιστή. Πρέπει να μάθεις εάν ο απομακρυσμένος διακομιστής σου
υποστηρίζει αυτού του τύπου την σύνδεση (SSL). Ρώτα τον διαχειριστή δικτύου
σου, να επιτρέψει SSL συνδέσεις μέσω της σημαίας CONNECT.

Ε: Το Amsn φαίνεται συνδεδεμένο, αλλά όταν πάω να μιλήσω με κάποιον ή να 
αλλάξω την κατάσταση μου, αποσυνδέομαι. Αυτό συμβαίνει συχνά, μέσα σε 
κάποια λεπτά που βρίσκομαι ανενεργός. Μάλλον είμαι πίσω από κάποιο router
ή firewall.
Α: Ενεργοποίησε την επιλογή "Keepalive (NAT)" στο μενού επιλογών. Είναι μία
διόρθωση για μοιραζόμενες internet συνδέσεις το οποίο στέλνει ένα ψεύτικο
πακέτο στον server κάθε 2 λεπτά, για να διατηρεί την σύνδεση.

Ε: Ο ήχος επαναλαμβάνεται. Για παράδειγμα ένα τρέχει το XMMS και κάποιος
συνδεθεί ή μιλάω μα κάποιον, αφού κλείσει το XMMS ή τελείωσει η αναπαραγωγή
του αρχείου όλοι οι ήχοι που δεν αναπαράχθηκαν λόγω του XMMS αναπαράγωνται
με ενοχλητικό τρόπο.
Α: Έχεις πολλές πιθανές λύσεις. Εάν χρησιμοποιείς KDE, μπορείς να ρυθμίσεις
το XMMS να αναπαράγει τους ήχους μέσω του arts, και να χρησιμοποιήσεις
το arstplay σαν εντολή αναπαραγωγής για το amsn. Με αυτόν τον τρόπο οι 
ήχοι θα ενωθούν. Εάν χρησιμοποιείς το gnome, μπορείς να χρησιμοποιήσεις
το esdplay και να ρυθμίσεις το xmms να παίζει μέσω ESD. Τέλος αντί 
να χρησιμοποιείς την εντολή play, μπορείς να γράψεις ένα μικρό script 
που να ελέγχει εάν το /dev/dsp χρησιμοποιήται ή όχι πρίν καλέσεις την 
εντολή play.

Ε: Χρησιμοποιώ το amsn πίσω απο firewall, ή χρησιμοποιώ IP-Masquerade. Δεν 
μπορώ να στείλω αρχεία. Υπάρχει λύση;
Α: Μπορεί το firewall να σταματά εισερχόμενες συνδέσεις. Οι μεταφορές αρχείων
λειτουργούν με τον ακόλουθο τρόπο: Όταν θέλεις να στείλες σε κάποιον ένα 
αρχείο, στέλνεις μία πρόσκληση με την IP διεύθυνση σου και το port σου. Τότε
το απομακρυσμένος υπολογιστής πρέπει να συνδεθεί στο IP:port σου για να 
αρχίσει η μεταφορά.
Το port είναι συνήθως το 6891, 6892, κ.τ.λ (η πρώτη μεταφορά είναι στο 
port 6891, αλλά αν αρχίσεις καινούρια μεταφορά ενώ η πρώτη δεν έχει τελείωσει
τότε θα χρησιμοποιηθεί το 6892, κ.τ.λ)
Εάν λοιπόν χρησιμοποιείς firewall, πρέπει να σιγουρευτείς ότι επιτρέπει 
εισερχόμενες συνδέσεις στο port 6891 ( και στα επόμενα αν θες να κάνεις 
παραπάνω από μία μεταφορά αν πάσα στιγμή).
Εάν είσαι μέσα σε προσωπικό δίκτυο με προσωπική διεύθυνση, π.χ 192.168.0.x,
τότε είναι ποιο δύσκολο να κάνεις τις μεταφορές αρχείων να λειτουργήσουν. 
Πρέπει να στέλνεις την πραγματική internet διεύθυνση (μπορείς να την βάλεις
χειροκίνητα ή να πείς στο amsn να την βρεί από την ιστοσελίδα), αντί για
την διεύθυνση που έχεις στο εσωτερικό δίκτυο και τέλος να ενημερώσεις
το gateway (τον υπολογιστή με την απευθείας διεύθυνση στο internet) να 
στέλνει τα εισερχόμενα πακέτα στο port 6891 στον υπολογιστή σου μέσα 
στο προσωπικό δίκτυο.

Εκτέλεση στα Windows
===================

Ε: Μπορώ να κάνω τον ήχο να λειτουργήσει μέσα στα windows;
Α: Ναι, υπάρχει ένα μικρό πρόγραμμα που λέγεται plwav.exe που απλά 
αναπαράγει ένα wav αρχείο μέσα στα windows. Μπορείς να το χρησιμοποιήσεις
ώς εντολή αναπαραγωγής (το amsn χρειάζεται ένα εξωτερικό πρόγραμμα για να
αναπαραγάγει του ήχους). Πήγαινε στο σχετικό παράθυρο των ρυθμίσεων και 
βάλε "plwav" ως εντολή αναπαραγωγής.

Ε: Όταν εμφανίζεται ένα παράθυρο ειδοποίησης, η μπάρα των windows το κρύβει.
Υπάρχει λύση;
Α: Ναι, μπορείς να μετακινήσεις το παράθυρο ειδοποίησης Χ pixels προς τα 
αριστερά και Υ pixels προς τα πάνω. Μπορείς να το αλλάξεις αυτό στο 
μέσα από το μενού ρυθμίσεων.

ΑΛΛΑ
====
Ε: Εαν αποφασίσω να σώσω τον μυστικό κωδικό μου, γράφεται μή κωδικοποιημένος
στο αρχείο ρυθμίσεων του amsn. Δεν είναι αυτό ανασφαλές;
Α: Είναι αδύνατο να σώσουμε τον κωδικό με κωδικοποιημένη μορφή. Ο κωδικός 
χρησιμοποιείται για να δημιουργηθεί μία md5 ψηφιακή υπογραφή που στέλνεται 
μέσω του δικτύου κατά την διάρκεια σύνδεσης. (Ο κωδικός δεν στέλνεται σε 
μορφή κειμένου μέσα στο δίκτυο). Δεν μπορούμε να σώσουμε τον κωδικό σε 
μη αναστρέψιμη μορφή όπως π.χ στο /etc/passwd, γιατί είναι απαραίτητο να 
γνωρίζουμε τον κωδικό για να παράγουμε στην ψηφιακή ταυτότητα. Εάν
χρησιμοποιήσουμε κάποιο είδους αναστρέψιμη κωδικοποίηση, οποιοσδήποτε μπορεί
να την αποκωδικοποιήση απλά κοιτώντας τον κώδικα του amsn. Στο linux το 
αρχείο ρυθμίσεων μπορεί να διαβαστεί μόνο από τον κάτοχο του. Ο μόνος 
τρόπος να είναι κάποιος σίγουρος πως κανένας δεν μπορεί να διαβάσει τον 
κωδικό του είναι να μην τον σώσει.

Ε: Έχω ακόμη μία ερώτηση, μπορείτε να με βοηθήσετε;
Α: Ναι, μπορούμε. Αλλά πρώτα ρίξε μία ματιά στην sourceforge σελίδα του 
προγράμματος, που βρίσκεται στην διεύθυνση http://sourceforge.net/projects/amsn,
και κοίτα όλα τα bug reports, support requests και τα διάφορα forums, ώστε 
να δείς άν το πρόβλημα σου έχει ήδη απαντηθεί. Μην κοιτάξεις μόνο τα 
μηνύματα που είναι σημειωμένα ως "Open". Υπάρχει μία λίστα, που μπορείς να 
διαλέξεις μηνύματα σημειωμένα ώς "Closed". Ερωτήσεις που έχουν απαντηθεί 
είναι συνήθως σε αυτή την λίστα.
Πρίν στείλεις ένα bug report, βρές τις παρακάτω πληροφορίες:
- Έκδοση του Amsn
- Έκδοση του Tcl και Tk
- Stack trace του προβλήματος (άμα είναι δυνατόν).
Εάν παρόλα αυτά έχεις κάποια ερώτηση μπορείς να μου στείλεις mail 
στην διεύθυνση airadier@users.sourceforge.net.
