FAQno 0.5
---------

denne filen er under utvikling. for mer informasjon, prøv den engelske versjonen.

Q: Hva er Amsn?
A: Amsn er en Microsoft Messenger-klone. Den lar deg holde kontakten med
og sende meldinger og filer til venner, familie og kolleger.

INSTALLASJON OG KJØRING
=======================

Q: Hva trenger jeg for å kjøre amsn?
A: Amsn er skrevet i tcl/tk, så du trenger kun en fungerende tcl/tk-tolk,
versjon 8.3 eller nyere. Du kan skaffe tcl/tk på http://tcl.sourceforge.net. 
Tcl/tk er tilgjengelig for linux, windows og macintosh. Noen 
tillegsfunksjoner kan kreve ekstra programmer eller biblioteker, som f.eks 
dokkingikonet, Display Pictures eller SSL-tilkobling for MSN Protocol 9.

Q: Hvordan installerer jeg amsn?
A: Last ned amsn-x_xx.tar.gz fra http://sourceforge.net/projects/amsn. 
Pakk filen ut med følgende kommandoer:
  gzip -d amsn-x_xx.tar.gz
  tar xvf amsn-x_xx.tar
Dette vil opprette en mappe kalt /msn.
For å starte amsn, skriv:
  cd msn
  ./amsn
hvis ikke dette fungerer, prøv
  wish amsn
Hvis wish-kommandoen ikke eksisterer har du ikke tcl/tk riktig installert.
Hvis "wish amsn" fungerer men ikke "./amsn" må du redigere 'amsn' filen og skrive inn 
den korrekte adressen til 'wish' på den første linja. Som standard er den satt til:
/usr/bin/wish

Q: Når jeg dobbelklikker på "amsn"-filen fra en grafisk filhåndterer som
konqueror eller nautilus, åpner den en tekstredigerer i stedet for å kjøre AMSN!
A: AMSN er skrevet i tcl/tk som er et programmeringsspråk som bruker kildekoden 
for å kjøre programmet, så "amsn"-filen er kun en tekstfil med programkoden. 
Filhåndtereren kan tro at det er en tekstfil og starte en tekstredigerer. 
For å kjøre AMSN bør du velge "Åpne med...", "Start med..." eller lignende,
og bruke programmet "wish" for å åpne "amsn"-filen. Hvis "wish"-kommandoen
ikke eksisterer, har du ikke intallert tcl/tk.

Q: Hvordan oppretter jeg en snarvei til amsn på skrivebordet?
A: 1.- Opprett en snarvei på ditt gnome/kde-skrivebord eller menyen, som
starter følgende kommando:
 /der/du/har/amsn/installert/amsn
for eksempel
 /home/dittbrukernavn/msn/amsn
2. Den andre måten:
Som root oppretter du en link i /usr/bin til amsn-filen
 ln -s /der/du/har/amsn/installert/amsn amsn
På denne måten kan du starte amsn ved å skrive 'amsn' hvor
som helst.
Så oppretter du en snarvei som starter kommandoen 'amsn'.

Q: Hvordan kan jeg få Gnome/KDE-dokking til å fungere?
A: Du må kjøre 'make' i plugins-mappen for å bygge det 
GAMLE GNOME1 innpluggingsprogrammet. Du vil trenge gnome development 
bibliotekene. Når innpluggingsprogrammet er bygd, er det bare å kjøre 
amsn og velge Gnome Docking i verktøymenyen.
For å bygge den NYERE freedesktop (Gnome2 og KDE3 kompatibel)
dokkingen, les README-filen i plugins/traydoc.

BRUK
====

Q: Hva betyr det når en kontakt er rosa?
A: Det betyr at du ikke er på personens kontaktliste.

Q: Kan jeg kopiere en kontakts e-postadresse til utklippstavlen?
A: Ja, høyreklikk på kontakten på kontaktlisten og klikk
på e-postadressen i pop-up-menyen. Kontaktens e-postadresse
vil bli kopiert til utklippstavlen.

Q: Hvordan kan jeg vise listen over meldinger sendt i chattevinduer?
A: Hvis du vil vise meldinger du har sendt tidligere kan du trykke
på Control og pil opp eller ned. Så Ctrl-Opp gir deg den forrige
meldingen og Ctrl-Ned gir deg den neste.

PROBLEMER
=========

Q: Noen ganger henger amsn seg opp, hvorfor?
A: når amsn henger seg opp er det vanligvis et problem med lydkonfigurasjonen. 
Kanskje du spiller en lyd men lydkortet er blokkert, og play-kommandoen
stopper til lydkortet er tilgjengelig. Prøv å deaktiver lyden eller endre
lydkommando-konfigurasjonen.

ANNET
=====
Q: Jeg har er nytt spørsmål, kan dere hjelpe meg?
A: Ja, det kan vi. Men først bør du gå inn på amsn's prosjektside, funnet
på http://sourceforge.net/projects/amsn, og sjekke alle innsendte feil, problemer
og generelle forum for å sjekke om ditt problem allerede er besvart. Sjekk
ikke bare meldinger merket som "Open". Det er en neddroppingsliste hvor du
kan velge "Closed", eller "Pending" på toppen av meldingslisten. Spørsmål som
allerede er besvart er vanligvis merket som Closed. 
Før du sender inn en feil eller spør etter hjelp må du skaffe følgende informasjon:
- Amsn-versjon.
- Tcl og Tk-versjon.
- Hendelseslogg for feilen (hvis tilgjengelig).
- Siste feilmeldinger (Ctrl+D and Ctrl+S in contact list).
Hvis du fortsatt har et spørsmål, kan du maile meg på
airadier@users.sourceforge.net.
